Diari Oficial de la Generalitat Valenciana


Sumari del DOGV 3746, del 10-05-2000 (2000/3626)

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià número 97/98. Tràmit d'assenyalament de prova.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3626


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià número 97/98. Tràmit d'assenyalament de prova. [2000/X3626]
  
Atesa la impossibilitat de notificar de manera personal i directa al senyor Rafael Tudela Martínez la provisió d'acceptació i pràctica de prova dictada en l'expedient 97/98, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci:
  
Expedient: 97/98
  
Titular: senyor Salvador Gimeno Ferragut
  
Últims propietaris coneguts: senyor Antonio Tudela Martínez, senyor Santiago Tudela Martínez, senyor Rafael Tudela Martínez, senyor José Vicente Tudela Bort i la mercantil Río Rita, SL.
  
Provisió: que es dicta a València, el 27 de març de 2000, en l'expedient 97/98, promogut pel senyor Salvador Gimeno Ferragut.
  
Acordat l'inici de l'expedient, per mitjà d'escrit amb data 13.12.1999 de la part arrendatària es proposa la pràctica de les proves següents:
  
Testifical: en què es proposa l'examen dels testimonis, els senyors Ramón Pla Pardo i José Ibáñez Costa.
  
Així mateix, i per mitjà d'escrit amb data 4.12.1999 de Río Rita, SL, i del 03.02.2000 del copropietari, el senyor Antonio Tudela Martínez, la part propietària proposa la pràctica de la prova referent a:
  
1. Per l'entitat Río Rita. SL:
  
a) Declaració del senyor Salvador Gimeno Ferragut.
  
b) Que es requerisca del peticionari la presentació dels certificats de defunció dels senyors Salvador i Valero Gimeno Pla.
  
c) La presentació, per part del sol·licitant, dels justificants de les despeses de la seua explotació agrària.
  
d) La justificació de la notificació a la propietat de la subrogació produïda al seu favor a la mort del pare del sol·licitant de la declaració d'existència d'Arrendament Històric Valencià.
  
e) Que se sol·licite de la Seguretat Social la remissió d'un certificat relatiu a la vida laboral del peticionari.
  
f) Que s'aporte l'expedient 31/1994.
  
2. Pel copropietari, el senyor Antonio Tudela Martínez:
  
a) Declaració del sol·licitant.
  
b) L'aportació, per part del senyor Salvador Gimeno Fregat, dels rebuts d'arrendament de 1935 a 1971, l'escriptura de l'edifici situat a la parcel·la 180 del polígon 151, certificats de naixement i defunció dels senyors Ramon Gimeno Alegrada i Valero Gimeno Sánchez, i els de defunció dels senyors Salvador i Valero Gimeno Pla.
  
c) Que es requeria del lletrat senyor José Zaragozá Coret la presentació del foli 4488 del protocol del senyor Salvador Romero, les escriptures de 04.01.1911 de divisió de béns davant el notari senyor Basado i de 05.01.1858 davant el fedatari senyor Torres Balanzá; la certificació del matrimoni de la Sra. María de la Concepción Berenguer Irisarri; certificat de matrimoni de l'anterior amb el senyor Berenguer Ruiz; certificació de la defunció del senyor Rafael Berenguer Ruiz; testament atorgat per l'esmentat el 25.09.1854 davant el notari senyor Adell; escriptura referent a l'herència de l'esmentat senyor Berenguer de son pare; escriptura de comunitat de béns de 16.11.1849, atorgada davant el notari senyor Murciano i certificat de naixement del senyor Antonio Berenguer.
  
S'hi admet la testifical sol·licitada per la part arrendatària; l'examen en confessió del cultivador per la part propietària i l'aportació dels justificants de despeses de la seua explotació per l'arrendatari, els quals hauran de presentar-se davant aquest instructor en l'acte de la pràctica de la prova hui proveïda. Igualment, s'ordena la incorporació de l'expedient 31/1994.
  
Es rebutgen les sol·licitades que es determinen en els apartats 1 b), d) i e) d'aquesta provisió, perquè s'estima: que la no-presentació en fase processal oportuna dels certificats indicats, si s'escau, perjudicaran la part que hagué d'aportar-los; que la no-justificació de la subrogació produïda s'haurà d'al·legar per la part proposant i serà analitzada per la instrucció, tenint en compte la data de la defunció corresponent; que la certesa de la vida laboral del peticionari, tenint en compte que, si s'escau, es té la condició d'arrendatari històric valencià fins a la mort, no es considera necessària i les determinades en aquesta provisió en els apartats 2 b) i c), ja que la presentació en el cas que hagueren de ser aportats, necessàriament degueren ser-ho en la fase de proposició de prova per la part arrendatària i que, en tal cas, perjudicarà la no-presentació a la part cultivadora, i amb aquest efecte la part propietària podrà al·legar tot allò que considere oportú.
  
La pràctica de la prova acceptada consistent en l'examen per part dels copropietaris del sol·licitant, com també el dels testimonis per ambdues parts arrendatària i propietària i la presentació dels justificants de despeses, tindrà lloc a les 12.30 hores del dia 7 de juny de 2000, als locals d'aquesta direcció general situats al carrer d'Amadeu de Savoia núm. 2-3a planta.
  
A l'acte de la pràctica de la prova hauran de comparèixer les parts arrendatària i propietària, com també els testimonis acceptats.
  
Les preguntes que es formularan al confessant per part dels proposants copropietaris i als testimonis per ambdues parts, s'hauran de consignar en escrits, els quals seran lliurats amb anterioritat a l'inici de l'acte, dins un sobre tancat.
  
S'ordena el trasllat d'aquesta provisió i de les notificacions corresponents a ambdues parts. El lletrat instructor.